Daniel Foder kørte en tredjeplads hjem på anden etape af Norges største etapeløb. Samlet ligger han også på tredjeplads.

Cykelholdet Team Concordia Vesthimmerland fortsætter successen. I tirsdags blev de udtaget til Post Danmark Rundt og måske har det givet ekstra kræfter til rytterne. Holdet er i øjeblikket i Norge og køre Ringerike GP, Norges største etapeløb. To dage i træk har Daniel Foder kørt podiepladsen nederste trin i hus, og det rækker også til en tredjeplads samlet. 2.etape var løbets kongeetape. Den gik over 170 kilometer i vært meget kuperet terræn. Team Designa Køkkens russiske Sergey Firsanov, var ikke til at styre på etapen og selvom 10 mand jagtede ham de sidste kilometer, var der intet at stille op: - han var i særklasse den bedste mand i dag, så jeg er absolut tilfreds med endnu en 3. plads, fortæller Daniel Foder. Etapeløbet slutter på søndag.